**Správne konania na úseku ochrany prírody a krajiny**

|  |  |  |
| --- | --- | --- |
|  | V súlade s ustanovením § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov **Okresný úrad Bratislava, odbor starostlivosti o životné prostredie,** **oddelenie ochrany prírody a vybraných zložiek životného prostredia** informuje o začatých správnych konaniach, v ktorých môžu byť dotknuté záujmy ochrany prírody a krajiny chránené týmto zákonom.  **Združenie s právnou subjektivitou**, ktorého predmetom činnosti najmenej jednej rok je ochrana prírody a  krajiny (§ 2 ods. 1) a  podalo predbežnú písomnú žiadosť podľa § 82 odseku 6 zákona č. 543/2002 Z. z. o ochrane prírody a krajiny v platnom znení na orgán ochrany prírody a krajiny Okresného úradu Bratislava (alebo jeho právnemu predchodcovi, Obvodnému úradu životného prostredia Bratislava) o účasť v bližšie nešpecifikovaných správnych konaniach, ktoré tento orgán v budúcnosti začne alebo v súčasnosti vedie, **môže potvrdiť svoj záujem byť účastníkom v konkrétnom začatom správnom konaní** písomne v listinnej podobe na adresu: Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, Tomášikova 46, 832 05 Bratislava, alebo v elektronickej podobe alebo ústne do zápisnice v lehote určenej správnym orgánom. Lehota začína plynúť dňom nasledujúcim po dni, kedy bola informácia o konkrétnom začatom konaní zverejnená. **Upozorňujeme, že podanie urobené v elektronickej podobe bez autorizácie podľa osobitného predpisu** o elektronickej podobe výkonu verejnej moci (napr. na adresu: podatelna.ba@minv.sk) **je potrebné do troch pracovných dní doplniť** buďv listinnej podobe, v elektronickej podobe autorizované podľa osobitného predpisu o elektronickej podobe výkonu verejnej moci, alebo ústne do zápisnice. Správny orgán na dodatočné doplnenie podania nevyzýva.    **Začaté správne konania:** | |
|  |  |

|  |  |  |  |  |  |
| --- | --- | --- | --- | --- | --- |
| Poradové číslo | Spisová značka konania | Dátum začatia konania | Dátum zverejnenia informácie | Lehota na potvrdenie záujmu byť  účastníkom  v konaní | Predmet konania |
| 1. | OU-BA-OSZP3-2024/323502/HRB |  | uvedený pri odkaze na tento dokument | 5 pracovných dní | Žiadosť spoločnosti Projekt Knižkova dolina, s.r.o. v zastúpení spoločnosťou K.T.Plus, s.r.o. podľa § 47 ods. 3 zákona č. 543/2002 Z. z. o ochrane prírody a krajiny o vydanie súhlasu na výrub 260 ks stromov a 23 ks kríkových skupín rastúcich na pozemkoch mimo zastavaného územia obce v lokalite ulíc Knižkova dolina a Pri kolíske v k.ú. Rača, Bratislava. Dôvodom výrubu je plánovaná stavba „Obytný súbor rodinných domov Projekt Knižkova dolina“. |